Արտուշ Ղուկասյան (գիտնական)

Արտուշ Ապրեսի Ղուկասյան (), հայ մեխանիկոս, ֆիզիկամաթեմատիկական գիտությունների դոկտոր, պրոֆեսոր, գիտնական։

Կենսագրություն 
Արտուշ Ղուկասյանը ծնվել է 1958 թվականի հուլիսի 30-ին՝ Ստեփանակերտում։ 1975 թվականին ավարտել է Մարտակերտի միջնակարգ դպրոցը, այնուհետև ընդունվել Երևանի պետական համալսարանի մեխանիկամաթեմատիկական ֆակուլտետի մեխանիկայի բաժինը և 1980 թվականին ավարտել այն։ 1980-1984 թվականներին սովորել է Մոսկվայի մեխանիկայի պրոբլեմների ինստիտուտի ասպիրանտուրայում։ 1984 թվականին պաշտպանել է թեկնածուական ատենախոսություն։ 1984-1988 թվականներին եղել է ՀԽՍՀ ԳԱ մեխանիկայի ինստիտուտի ավագ գիտաշխատող։ 1988-1994 թվականներին աշխատել է Երևանի պետական համալսարանի մեխանիկայի ֆակուլտետում որպես դասախոս, 1994-2002 թվականներին` ամբիոնի վարիչ։ 1996 թվականին պաշտպանել է դոկտորական ատենախոսություն։ 2002 թվականին նշանակվել է Խաչատուր Աբովյանի անվան հայկական պետական մանկավարժական համալսարանի ռեկտոր։ 2006 թվականից Եվրոպական բուհերի ռեկտորների միջազգային խորհրդի անդամ է։ 2016 թվականին ընտրվել է «Գորիսի պետական համալսարան» ՊՈԱԿ-ի ռեկտոր։

Ընտանիք 
Ամուսնացած է, ունի երկու զավակ, մեկ թոռ։

Աշխատություններ 
 «Լաբորատոր աշխատանքներ տեսական մեխանիկայից»։ Երևան, 2001 թ.,
 «Հայ դպրոցն ու մանկավարժական միտքը 20-րդ դարում»։ Երևան, 2004 թ.,
 «Մանկավարժական ԲՈՒՀ-ի կառավարման տեխնոլոգիան և զարգացման միտումները»։ Երևան, 2005 թ.։

Պարգևներ 
 ՀՀ ԿԳ նախարարության «Ոսկե հուշամեդալ» 2003 թ.,
 ՀՀ վարչապետի շնորհակալագիր 2003 թ.,
 Սոկրատեսի անվան միջազգային պարգև, Իսպանիա` ժամանակակից հասարակության ինտելեկտուալ զարգացման գործում անձնական ներդրման համար 2006 թ.,
 Վիկտորյա թագուհու անվան միջազգային պարգև, Մեծ Բրիտանիա` պատվի, արժանապատվության և բարեխղճության համար 2006 թ.,
 «Անանիա Շիրակացու մեդալ» 2007 թ.,
 ՀՀ վարչապետի հուշամեդալ 2012 թ.,
 «Երախտագիտության մեդալ» ԼՂՀ, 2013 թ.,
 ՀՀ ՊՆ «Անդրանիկ Օզանյան» մեդալ 2009 թ.,
 ՀՀ Ոստիկանության «Համագործակցության ամրապնդման համար» մեդալ /2007 /, ԵՊՀ-ի հուշամեդալ /2007/, Խ. Աբովյանի անվան հուշամեդալ /2008/, Մանկավարժական համալսարանի հուշամեդալ, 2012 թ.

Ծանոթագրություններ

Աղբյուրներ 
 Արտուշ Ղուկասյանի կենսագրությունը Գորիսի պետական համալսարանի կայքում

Հայ գիտնականներ
Հայ մեխանիկոսներ
Հայ պրոֆեսորներ
ԵՊՀ շրջանավարտներ
Ֆիզիկամաթեմատիկական գիտությունների դոկտորներ
Անանիա Շիրակացու մեդալակիրներ
ԵՊՀ դասախոսներ
ՀՀ վարչապետի հուշամեդալակիրներ